ترکیه جمهوریتی جمهوررئیسی رجب طیب اردوغان تلفن آرقه لی امریکا قوشمه ایالتلری دولت رهبری دونالد ترامپ بیلن صحبت قیلدی.
کورفز اولکه لری گه قیلگن سفریدن قیتیب کیلیتگن پیتده طیاره ده اوشبو صحبت نینگ جزئیاتی باره سیده بحث ایتگن جمهوررئیسی اردوغان, فتح الله چی ترور تشکیلاتی فتو نینگ باشلیغی فتح الله گولن نینگ ترکیه گه تاپشیریلیشی نی طلب ایتگن لیگی نی بیلدیررایکن, ترامپ نینگ خودی منه شوو مسئله نی یقین دن تعقیب ایتیش نی وعده بیرگن لیگی نی معلوم قیلدی.
عینی دمده اردوغان, اوشبو صحبت جریانیده ترامپ گه ترور تشکیلاتی پی کا کا نینگ سوریه ده گی قسمیدن عبارت وای پی جی و پی وای دی خصوصیده هوشدار بیرگن لیگی نی بیلدیردی.
اردوغان, ترامپ گه, "وای پی جی نی صحنه دن اوزاق لشتیریشینگیز کیره ک.  الرقه نینگ ترور تشکیلاتی داعش دن تصفیه ایتیلیشی بوییچه اوشبو تروریست لر دن استفاده ایتیشینگیز تقدیرده, بیز او ییرده اورین آلمیمیز. سیز نینگ پی وای دی و وای پی جی گه احتیاجینگیز یوق.  اوشبو ایش نی ائتلاف کوچ لری بیلن بیرگه جوده یخشی بیر شکلده قیله میز" دیگن لیگی نی بیلدیردی.
سوریه ده امنیت منطقه ده تورر جای لر قوریلیشی بوییچه ترامپ نینگ حصه قوشیش گه تیار ایکن لیگی نی بیلدیرگن اردوغان, روسیه نینگ هم اوشبو پروژه گه مخالف ایمس لیگی نی معلوم قیلدی.
اردوغان, اسرائیل نینگ مسلمان لر گه ضد سیاست لری بیلن علاقه لی ایسه, "آره میزده گی علاقه لرنینگ یخشی له شیش باسقیچی کیلیب قالگن لیگی میز نی اویلرایکن, مسجد الاقصی گه تیگیشلی منفی قدم تشله دیلر.  ایندی ایسه اذان نی ممنوع قیلیش گه حرکت ایتماقده لر.  ترکیه ده گی موسوی لر گه قرشی بونده ی بیر ممنوعیت هیچ قچان عقلی میز گه هم کیلمیدی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
